****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.24**

(prot.Nr.3, 10.§)

**Par atbalstu Daugavpils pilsētas Izglītības pārvaldes projektiem**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, saskaņā ar 28.09.2020 līgumu Nordplus Junior 2020 Nr.JR-2020/10303, Erasmus+ programmas Pamatdarbības Nr.1 (KA 1) projektu finansējuma līgumiem Nr.2020-1-LV01-KA101-077204 un Nr. 2020-1-LV01-KA101-077331, Erasmus+ programmas 2. pamatdarbības skolu apmaiņas partnerības finansējuma līgumiem Nr.2020-1-SK01-KA229-078318\_3, Nr.2020-1-HU01-KA229-078659\_2, Nr.2020-1-SE01-KA229-078000\_2, Nr.2020-1-EL01-KA229-078992\_2, Nr.2020-1-PL01-KA229-081850\_3, Erasmus+ skolu stratēģiskā partnerības projekta līgumu Nr.2019-1-IT02-KA229-062169\_2, ņemot vērā Daugavpils pilsētas domes Izglītības un kultūras jautājumu komitejas 2021.gada 21.janvāra sēdes atzinumu, Daugavpils pilsētas domes Finanšu komitejas 2021.gada 21.janvāra sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas Izglītības pārvaldes (reģ.Nr.90009737220, juridiskā adrese: Saules iela 7, Daugavpils) padotībā esošo izglītības iestāžu projektus:
   1. Daugavpils pilsētas 11.pirmsskolas izglītības iestādes projektu „Videi draudzīga Eiropa Zaļajai pasaulei nākotnē”saskaņā ar 1.pielikumu;
   2. Daugavpils 10.vidusskolas projektu „Kompetents skolotājs – skolas attīstības pamats” saskaņā ar 2.pielikumu;
   3. Daugavpils Centra vidusskolas projektu „Skolotāja profesionalitāte – kvalitatīva mācību procesa pamats” saskaņā ar 3.pielikumu;
   4. Daugavpils Saskaņas pamatskolas projektu „Septiņreiz nomēri, vienreiz nogriez” saskaņā ar 4.pielikumu;
   5. Daugavpils Tehnoloģiju vidusskolas-liceja projektu „4K: Komunikācija, Kritiskā domāšana, Kreativitāte (radošums), Kooperācija (sadarbība)” saskaņā ar 5.pielikumu;
   6. Daugavpils pilsētas 27.pirmsskolas izglītības iestādes projektu „Pirmsskolas izglītības kvalitāte”saskaņā ar 6.pielikumu;
   7. Daugavpils 12.vidusskolas projektu „Stāstnieki Eiropā” saskaņā ar 7.pielikumu;
   8. Daugavpils 12.vidusskolas projektu „Ziņa ir saņemta” saskaņā ar 8.pielikumu;
   9. Daugavpils Valsts ģimnāzijas projektu „Izglītība ilgtspējīgai attīstībai: supervīzija 4.0” saskaņā ar 9.pielikumu.
2. Lēmuma 1.1.-1.3.punktos minēto projektu īstenošanai paredzēt priekšfinansējumu no pašvaldības budžeta līdzekļiem 2021. gadā **11125,00** **EUR** (vienpadsmit tūkstoši viens simts divdesmit pieci *euro* 00 *centi*) apmērā.
3. Lēmuma 1.4.-1.9.punktos minēto projektu īstenošanai paredzēt priekšfinansējumu no pašvaldības budžeta līdzekļiem 2022. gadā **27671,00 EUR** (divdemit septiņi tūkstoši seši simti septiņdesmit viens *euro* 00 *centi*) apmērā.

Pielikumā:

1. Projekta „Videi draudzīga Eiropa Zaļajai pasaulei nākotnē” apraksts.
2. Projekta „Kompetents skolotājs – skolas attīstības pamats” apraksts.
3. Projekta „Skolotāja profesionalitāte – kvalitatīva mācību procesa pamats” apraksts.
4. Projekta „Septiņreiz nomēri, vienreiz nogriez” apraksts.
5. Projekta „4K: Komunikācija, Kritiskā domāšana, Kreativitāte (radošums), Kooperācija (sadarbība)” apraksts.
6. Projekta „Pirmsskolas izglītības kvalitāte” apraksts.
7. Projekta „Stāstnieki Eiropā” apraksts.
8. Projekta „Ziņa ir saņemta” apraksts.
9. Projekta „Izglītība ilgtspējīgai attīstībai: supervīzija 4.0” apraksts.

Domes priekšsēdētājs *(personiskais paraksts)* I.Prelatovs

1. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils pilsētas 11. pirmsskolas izglītības iestādes projekta**

**"Videi draudzīga Eiropa Zaļajai pasaulei nākotnē"**

**Project's title: "Eco-friendly Europe for a Future Green World"**

**pr.Nr. NPJR 2020/10303 apraksts**

|  |  |
| --- | --- |
| Projekta pieteicējs | Daugavpils pilsētas 11. pirmsskolas izglītības iestāde |
| Projekta ilgums | No 01.08.2020. līdz 31.08.2021. (1 mācību gads) |
| Projekta mērķis | Nordplus programmas projekta mērķis ir izstrādāt un dalīties ar inovatīvām mācību metodēm un aktivitātēm. Projektā tiks izmantotas modernās apmācību un mācīšanās metodes un stili. Ar projekta palīdzību notiks skolotāju profesionālās meistarības pilnveide un audzēkņu mācīšanās procesa kvalitātes paaugstināšana, kā arī pedagoģiskais personāls varēs iepazīties ar Eiropas valstu kultūrām un tradīcijām. |
| Projekta apraksts | Daugavpils pilsētas 11. pirmsskolas izglītības iestāde kā projekta partneris sadarbosies ar Lietuvas (koordinators), Islandes un Igaunijas pirmsskolām. Projekta ietvaros tiks veikts pētījums par modernās metodikas izmantošanu, lai paaugstinātu skolēnu mācīšanās procesa kvalitāti, tiks izstrādātas, pielietotas un izplatītas inovatīvas metodes. Projekta laikā tiks organizētas tikšanās ar partneriestāžu skolotājiem. Projekta ietvaros ir paredzētas skolotāju īstermiņa /4 vai 5 dienas/ mobilitātes uz visām partneriestādēm. |
| Projekta izmaksas | 100% Nordplus programmas atbalsts:   * projekta kopējais finansējums – **8100,00 EUR** (astoņi tūkstoši viens simts euro, 00 centi) * Daugavpils pilsētas domes priekšfinansējums 2021.gadam - 20% apmērā – **1620,00** (viens tūkstotis seši simti divdesmit euro, 00 centi), kas tiks atgriezts pēc projekta noslēguma un gala atskaites iesniegšanas 2021.gadā.   . |
| Projekta mērķa grupa | Daugavpils pilsētas 11.pirmsskolas izglītības iestādes skolotāji (16 cilvēki). |
| Projekta aktivitātes | 1. Pedagoģiski-metodoloģisko dokumentu un metodisko līdzekļu (grāmatas, video materiāli, spēles) izstrādāšana. 2. Skolotāju grupu vizītes uz Lietuvu, Islandi un Igauniju. 3. Labās prakses pārņemšana un izplatīšana savā pirmsskolā un pašvaldībā. 4. Izstāžu organizēšana (audzēkņu darbi). 5. Projekta publicitātes pasākumi citu Latvijas pirmsskolu un vietējās sabiedrības informēšanai. |

Domes priekšsēdētājs I. Prelatovs

1. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils 10. vidusskolas projekta Nr:2020-1-LV01-KA101-077204**

**„Kompetents skolotājs- skolas attīstības pamats”**

**(Competent teacher - the foundation for school development) apraksts**

|  |  |
| --- | --- |
| Projekta pieteicējs | **Daugavpils 10. vidusskola** |
| Projekta ilgums | 01.08.2020.-01.02.2022 (18 mēneši) |
| Projekta mērķis | Skolas darbības kvalitātes paaugstināšana, pilnveidojot projekta dalībnieku profesionālās zināšanas un prasmes, apgūstot jaunas metodes, kuras tiks pielāgotas izglītojamo vajadzībām, interesēm un mūsdienu skolās izvirzītajām prasībām, atbilstoši skolas attīstības prioritātēm. |
| Projekta apraksts | Projekta mērķa sasniegšanai profesionālās pilnveides kursu gaitā tiek paredzēts:  - pilnveidot angļu valodas zināšanas un attīstīt pedagogu kompetences;  - apgūt mūsdienīgo metodisko pieeju;  - uzlabot radoša mācību procesa organizēšanu, kas veicinātu skolēnu interesi par mācībām, pētniecisko darbību un radošo pašizpausmi;  - pilnveidot skolas vadības stratēģijas kompetenču pieejas kontekstā;  - turpināt pilnveidot skolas darbības inovatīvo pieredzi;  - veidot jaunu starppriekšmetu integrētas skolotāju sadarbības modeli;  - apgūt jaunas svešvalodas integrētas apguves metodikas;  - pilnveidot CLIL programmu izstrādāšanu;  - iesaistot skolēnus un skolotājus starptautisko projektu darbā, sadarbojoties ar pedagoģisko personālu no Eiropas izglītības iestādēm, veicināt skolas internacionalizāciju;  - pilnveidot prasmi izmantot informācijas un komunikācijas tehnoloģijas mācību procesā.  Projekts nodrošina skolotāju piedalīšanos starptautiskos profesionālās pilnveides kursos.  Apgūtās kompetences tiks izmantotas Daugavpils 10.vidusskolas nākotnes stratēģiskajos plānos, kas paredz pedagogu nepārtrauktu izglītību, kvalifikācijas pilnveidošanu un karjeras izaugsmes iespējas, jauno tehnoloģiju apgūšanu, bet savukārt izglītojamajiem – vispusīgu attīstību, kas atbilst Latvijas tautsaimniecības attīstības vajadzībām un veicina personības izaugsmi un sabiedrības attīstību.  Pateicoties dalībai projektā tiks risināti šādi skolas uzdevumi un panākti rezultāti:  - jaunu mācību stundu ideju un metožu daudzveidības pielietošana mācību procesā;  - skolas vadības komandas darba stratēģijas pilnveidošana kompetenču pieejas kontekstā;  - skolēnu radošas pašizpausmes mākslā pilnveidošana,  - tiks pilnveidotas IT prasmes, lai uzlabotu mācīšanas kvalitāti;  - tiks apgūtas prasmes sadarboties multikulturālā vidē;  - CLIL mācību programmu izstrādāšanas un CLIL mācību stundu kvalitātes paaugstināšana;  - skolotāju svešvalodas līmeņa paaugstinājums, lai būtu iespēja sadarboties multikulturālā vidē;  - skolēnu mācību motivācijas veidošana;  - modernu metodisko palīglīdzekļu, IKT izmantošana mācību priekšmetu apgūšanai;  - kompetenču pieejas stratēģijas ieviešana;  - jaunu mācību stundu koncepcijas tālāknodošana skolotājiem;  - kvalitatīvā mūsdienīga pedagoģiska apmācība;  - skolas popularizēšana pilsētas un valsts līmenī;  - savas valsts un pieredzes popularizēšana starptautiskā līmenī;  - sadarbības partneru loka paplašināšana.  Jauna pieredze pozitīvi ietekmēs skolas darbu, ļaujot ieviest kompetenču pieeju mācību procesā. Tiks sekmēta pedagogu tālākizglītība un profesionālā pilnveide, nodrošināta starppriekšmetu saite, CLIL stundu realizācija, attīstītas skolēnu intelektuālās, radošas spējas, pašvadības un līderības prasmes un viņu sagatavotība praktiskajai dzīvei. Mācību saturā tiks iekļautas un apgūtas prasmes, kuras tiek izmantotas turpmākajā izglītībā, karjerā, sadzīvē. |
| Projekta izmaksas | 100% ES Mūžizglītības Erasmus+ programmas atbalsts, kopējais finansējums **35900,00** **EUR** (trīsdemit pieci tūkstoši deviņi simti euro, 00 centi);  Daugavpils pilsētas domes priekšfinansējums 2021.gadā 20% apmērā – **7180,00** **EUR** (septiņi tūkstoši viens simts astoņdesmit euro, 00 centi), kas tiks atgriezts pēc projekta noslēguma un gala atskaites iesniegšanas 2022.gadā. |
| Projekta mērķa grupa | Dalība projektā sniedz gan administrācijas pārstāvjiem, gan skolotājiem iespējas pilnveidot savas kompetences: informācijas un komunikācijas tehnoloģijas (IKT); CLIL metodoloģija, svešvalodas, līderības skolas vadībā, kā arī kompetences, kas ļaus paaugstināt skolēnu motivāciju mācīties labāk.  Dalībai projektā tika atlasīti 14 cilvēki ( 4 skolas administrācijas pārstāvji, 5 angļu valodas skolotāji, 2 CLIL skolotāji, 2 vizuālās mākslas skolotāji un bioloģijas un dabaszinību skolotāja). |
| Projekta aktivitātes | Projekta ietvaros tika izvēlēti pieci apmācību kursi.  1. apmācības kurss: “Intensive English Language Course for Teachers and School Staff” (Intensīvi angļu valodas kursi skolotājiem un skolu darbiniekiem). Profesionālās pilnveides vienas nedēļas kurss tiks realizēts Horvātijā no 2020.gada 7. novembra līdz 2020.gada 16. novembrim. (Kurss ir pārcelts uz 2021.gadu sakarā ar epidemioloģisko situāciju Eiropā)  2. apmācības kurss: “ICT in your class “(IKT jūsu klasē). Profesionālās pilnveides vienas nedēļas kurss tiks realizēts Grieķijā, no 2021.gada 18.aprīļa līdz 2021.gada 24.aprīlim.  3. apmācības kurss: “CLIL-Methodology & ICT Tools for Teachers working with CLIL” (CLIL - metodika un IKT rīki skolotājiem, kuri strādā ar CLIL). Profesionālās pilnveides kurss tika ieplānots Maltā no 2020. gada 5.oktobra līdz 2020.gada 16.oktobrim. (Kurss ir pārcelts uz 2021.gadu sakarā ar epidemioloģisko situāciju Eiropā).  4. apmācības kurss: ”Create the future leaders & innovators in the classroom” (Līderu un pētnieku audzināšana klasē).  Profesionālās pilnveides kurss tiks realizēts Limasola, Kiprā no 2021.gada 30.augusta līdz 2021.gada 3.septembrim.  5.apmācības kurss: “CLIL-Practical Methodology for Teachers working with CLIL ” (CLIL - praktiskā metodika skolotājiem, kas strādā ar CLIL) Profesionālās pilnveides kurss tika ieplānots Maltā no 2020. gada 5.oktobra līdz 2020.gada 9.oktobrim. (Kurss ir pārcelts uz 2021.gadu sakarā ar epidemioloģisko situāciju Eiropā). |

Domes priekšsēdētājs I.Prelatovs

1. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils Centra vidusskolas projekta Nr: 2020-1-LV01-KA101-077331**

**“Skolotāja profesionalitāte- kvalitatīva mācību procesa pamats.”**

**(Teacher`s professionalism - foundation of a quality learning process) apraksts**

|  |  |
| --- | --- |
| Projekta pieteicējs | **Daugavpils Centra vidusskola** |
| Projekta ilgums | 01.12.2020.-30.11.2021 (12 mēneši) |
| Projekta mērķis | Skolas darbības kvalitātes paaugstināšana, pilnveidojot projekta dalībnieku profesionālās zināšanas un prasmes, apgūstot jaunas metodes, kuras tiks pielāgotas izglītojamo vajadzībām, interesēm un mūsdienu skolās izvirzītajām prasībām, atbilstoši skolas attīstības prioritātēm. |
| Projekta apraksts | Projekta mērķa sasniegšanai profesionālās pilnveides kursu gaitā tiek paredzēts:  - stiprināt jauniešu piederības sajūtu Eiropai un Eiropas identitātes apzināšanai;  - apgūt jaunas mācīšanās un mācīšanas metodes un tiešsaistes rīkus;  - pilnveidot skolotāju Eiropas dimensiju un valodas kompetences;  - pilnveidot mācību procesu;  - attīstīt skolotāju pedagoģiskās prasmes, modernizēt mācību procesu, iekļaujot skolotāja darbā jaunākās tehnoloģijas un interaktīvas  darba formas;  - nodrošināt pamatu turpmākajai starptautiskai sadarbībai;  - uzlabot radoša mācību procesa organizēšanu, kas veicinātu skolēnu interesi par mācībām, pētniecisko darbību un radošo pašizpausmi;  - pilnveidot skolas vadības stratēģijas kompetenču pieejas kontekstā;  - iesaistot skolēnus un skolotājus starptautisko projektu darbā, sadarbojoties ar pedagoģisko personālu no Eiropas izglītības iestādēm, veicināt skolas internacionalizāciju;  - pilnveidot prasmi izmantot informācijas un komunikācijas tehnoloģijas mācību procesā.  - Projekts nodrošina skolotāju piedalīšanos starptautiskos profesionālās pilnveides kursos.  Apgūtās kompetences tiks izmantotas Daugavpils Centra vidusskolas nākotnes stratēģiskajos plānos, kas paredz pedagogu nepārtrauktu izglītību, kvalifikācijas pilnveidošanu un karjeras izaugsmes iespējas, jauno tehnoloģiju apgūšanu, bet savukārt izglītojamajiem – vispusīgu attīstību, kas atbilst Latvijas tautsaimniecības attīstības vajadzībām un veicina personības izaugsmi un sabiedrības attīstību.  Pateicoties dalībai projektā tiks risināti šādi skolas uzdevumi un panākti rezultāti:  - jaunu mācību stundu ideju un metožu daudzveidības pielietošana mācību procesā;  - tiks pilnveidotas IT prasmes, lai uzlabotu mācīšanas kvalitāti;  - modernu metodisko palīglīdzekļu, IKT izmantošana mācību priekšmetu apgūšanai;  - kvalitatīvā mūsdienīga pedagoģiska apmācība;  - 21.gadsimta prasmju (radošums, kritiskā domāšana, komunikācija un sadarbība) iekļaušana mācību programmā un skolas vidē;  - skolēnu mācību motivācijas veidošana;  - kompetenču pieejas stratēģijas ieviešana;  - jaunu mācību stundu koncepcijas tālāknodošana skolotājiem;  - skolas popularizēšana pilsētas un valsts līmenī;  - savas valsts un pieredzes popularizēšana starptautiskā līmenī;  - sadarbības partneru loka paplašināšana.  Jauna pieredze pozitīvi ietekmēs skolas darbu, ļaujot ieviest kompetenču pieeju mācību procesā. Tiks sekmēta pedagogu tālākizglītība un profesionālā pilnveide, nodrošināta starppriekšmetu saite, attīstītas skolēnu intelektuālās, radošas spējas un līderības prasmes. Mācību saturā tiks iekļautas un apgūtas prasmes, kuras tiek izmantotas turpmākajā izglītībā, karjerā, sadzīvē. |
| Projekta izmaksas | 100% ES Mūžizglītības Erasmus+ programmas atbalsts, kopējais finansējums **11624,00** **EUR** (vienpadsmit tūkstoši seši simti divdesmit četri euro, 00 centi);  Daugavpils pilsētas domes priekšfinansējums 2021.gadā 20% apmērā – **2325,00 EUR** (divi tūkstoši trīs simti divdesmit pieci euro, 00 centi), kas tiks atgriezts pēc projekta noslēguma un gala atskaites iesniegšanas 2021.gadā. |
| Projekta mērķa grupa | Dalība projektā sniedz skolotājiem iespējas pilnveidot savas kompetences: „Apvērstās mācīšanās” paņēmiena izmantošanu savā ikdienas darbā; stimulējošo prasmju iekļaušanu mācību programmā un skolas vidē; paaugstināt mācību darba efektivitāti, izmantojot mūsdienīgus paņēmienus un ieviešot jaunas stratēģijas, kā mazināt savu un skolēnu stresu.  Dalībai projektā tika atlasīti 6 cilvēki (1 mazākumtautību valodas un literatūras skolotāja, 3 angļu valodas skolotāji, 1 sākumskolas skolotāja, 1 vizuālās mākslas skolotāja). |
| Projekta aktivitātes | Projekta ietvaros tika izvēlēti trīs apmācību kursi.  ***1. apmācības kurss***: *“4Cs: Critical Thinking, Creativity, Collaboration, Communication”* („4Cs”: radošums, kritiskā domāšana, komunikācija un  sadarbība skolās”). Profesionālās pilnveides vienas nedēļas kurss tiks realizēts Spānijā 2021.gadā augusta mēnesī, ja to ļaus epidemioloģiskā situācija Eiropā.  ***2. apmācības kurss***: *“Stress Management and Recognition: Key Strategies for Teachers“* („Stresa vadīšana un atpazīšana: galvenās stratēģijas skolotājiem”). Profesionālās pilnveides vienas nedēļas kurss tiks realizēts Itālijā, no 2021.gada 2.augusta līdz 2021.gada 7.augustam ja to ļaus epidemioloģiskā situācija Eiropā.  ***3. apmācības kurss***: *„Flipped classroom”* ("Apvērstā mācīšanās"). Profesionālās pilnveides vienas nedēļas kurss tiks realizēts Itālijā, no 2021.gada 16.augusta līdz 2021.gada 21.augustam, ja to ļaus epidemioloģiskā situācija Eiropā. |

Domes priekšsēdētājs I.Prelatovs

1. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils Saskaņas pamatskolas**

**Projekta “Septiņreiz nomēri, vienreiz nogriez”**

**(Think Twice When You Type)**

**Nr. 2020-1-SK01-KA229-078318\_3 apraksts**

|  |  |
| --- | --- |
| Projekta pieteicējs | Daugavpils Saskaņas pamatskola |
| Projekta ilgums | Līdz 2022.gada 31.augustam (2 gadi) |
| Projekta mērķis | Projekta galvenie mērķi ir šādi:  - palielināt informētību par kiberiebiedēšanu;  - veidot drošu skolas vidi;  - nodrošināt studentiem veselīgas sociālās prasmes;  -sniegt nepieciešamo psiholoģisko atbalstu studentiem, kuri bijuši kiberiebiedēšanas upuri;  - uzņemties atbildību par savu rīcību un iegūt pašapziņu. |
| Projekta izmaksas | - 100% ES Mūžizglītības Erasmus+ programmas atbalsts:  - projekta kopējais finansējums - **30895,00 EUR** (trīsdesmit tūkstoši astoņi simti deviņdesmit pieci euro, 00 centi);  - Daugavpils pilsētas domes priekšfinansējums 2022. gadā 20% apmērā **6179,00 EUR** (seši tūkstoši simts septiņdesmit deviņi euro, 00 centi), kas tiks atgriezts pēc projekta noslēguma un gala atskaites iesniegšanas 2022.gadā. |
| Projekta mērķa grupa | Skolēni vecumā no 10-15 gadiem, dažādu mācību priekšmetu skolotāji |
| Projekta aktivitātes | - Video ierakstīšana un izveide, prezentāciju sagatavošana, digitālie kalendāri, kas palīdz uzzināt, kā droši lietot IKT.  - Skolotāji un studenti arī praksē iepazīsies ar jaunām un populārām mācīšanas metodēm.  - Sadarbība un integrācija ar ieinteresētajām personām, piemēram, tuvējām skolām, vietējām pašvaldībām, plašsaziņas līdzekļiem, NVO un vecākiem, tiks panākta, iesaistot viņus dažādās aktivitātēs.  - Lai rezultāti sasniegtu pēc iespējas plašāku auditoriju, tiks efektīvi izmantotas virtuālās platformas.  - Projekta ietvaros ir paredzētas skolēnu īstermiņa mobilitātes uz partnerskolām (ja mainīsies Covid-19 izraisītā situācija).  - Notiks projekta publicitātes pasākumi citu Latvijas skolu un vietējās sabiedrības informēšanai. |

Domes priekšsēdētājs I.Prelatovs

1. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils Tehnoloģiju vidusskolas - liceja**

**Eiropas Savienības Erasmus+ programmas Pamatdarbības Nr.2 (KA2) skolu apmaiņas partnerību projekta “4K: Komunikācija, Kritiskā domāšana, Kreativitāte (radošums), Kooperācija (sadarbība)”(“The 4Cs: Communication, CriticalThinking, Creativity, Cooperation”) Nr. 2020-1-HU01-KA229-078659\_2 apraksts**

|  |  |
| --- | --- |
| **Projekta pieteicējs** | **Daugavpils Tehnoloģiju vidusskola-licejs** |
| **Projekta ilgums** | 01.09.2020. - 31.08.2022. (24 mēneši) |
| **Projekta mērķis** | Erasmus+ programmas Pamatdarbības Nr.2 (KA2) skolu apmaiņas partnerību projekta “4K: Komunikācija, Kritiskā domāšana, Kreativitāte (radošums), Kooperācija (sadarbība)” mērķi ir vērsti gan uz skolēniem, gan skolotājiem.  Projekta ietvaros pedagogi papildinās un pilnveidos mācību procesā izmantojamo mācību metožu klāstu, kas nodrošinās skolēniem daudzveidīgāku, efektīvāku un draudzīgāku mācību pieredzi. Rezultātā tiks izveidots uzdevumu/aktivitāšu krājums pusaudžu lasītprasmes pilnveidei. Mērķis ir nodibināt ilgstošu un labi funkcionējošu sadarbību ar ārvalstu kolēģiem.  Galvenais mērķis ir veicināt interesi par lasīšanu pusaudžu vidū, veidojot jauno paaudzi par lasītājiem, kas caur izlasītās grāmatas prizmu saprot un interpretē apkārtējo pasauli un kas spēj atšķirt faktus un viedokli, kā arī racionāli un emocionāli saistīt lasīto ar savā dzīvē notiekošo un piedzīvoto. Mērķis ir attīstīt skolēnu radošumu un kritisko domāšanu, kā arī prasmi pārnest daiļdarbos aprakstīto uz reālo dzīvi un apzināties sevi kā personību. Mērķis ir aktualizēt jautājumu par sabiedrības daudzslāņainību, sekmēt pusaudžos izpratni par vērtībām un pienākumiem pret sabiedrību. Domājošs indivīds, kas brīvi pauž savas domas un viedokli, ir projekta mērķis.  Sadarbība ar citu atšķirīgu kultūru pārstāvjiem kopīgu mērķu sasniegšanai paplašinās jauniešu redzesloku, veidojot viņus par elastīgām, iejūtīgām un citādajam atvērtām personībām, kas ieguvušas mūsdienu pasaulē svarīgās kritiskās domāšanas un komunikācijas prasmes. Tiks pilnveidotas svešvalodas (angļu valodas) zināšanas un prasmes. |
| **Projekta apraksts** | Erasmus+ programmas Pamatdarbības Nr.2 (KA2) skolu apmaiņas partnerību projekts “4K: Komunikācija, Kritiskā domāšana, Kreativitāte (radošums), Kooperācija (sadarbība)” ir lasītprasmi veicinošs projekts, kura partneri ir Ungārija (projekta koordinējošā organizācija), Zviedrija un Spānija. Kopā projekta ietvaros ir plānots realizēt trīs skolotāju starpvalstu sanāksmes un četras mācību mobilitātes, kurās ir iesaistītas skolēnu grupas.  Projekta mērķis ir attīstīt pusaudžos tādas pamatprasmes kā kritiskā domāšana, spēja pārnest iegūtās prasmes un angļu valodas zināšanas uz reālām saziņas situācijām. Lasīšana ir aktivitāte, kas veicina kritiskās domāšanas attīstību, paplašina indivīda redzesloku, tādejādi sekmējot daudzpusīgas personības veidošanos; lasīšana svešvalodā (angļu valodā) ir nozīmīgs faktors svešvalodas prasmju uzlabošanā. Savā ikdienā skolēni ne tik bieži saskaras ar dažādību vai citādo, tāpēc projektā lasīšanai izvēlēto jauniešu romānu (Mark Haddon “The Curious Incident of the Dog in the Night-time” un Rainbow Rowell “Eleanor and Park”) tēmas dos iespēju ieskatīties dažādās cilvēku dzīves situācijās, kas atšķiras no viņu pašu pieredzes. Tādas tēmas kā autisms, sociālā atstumtība, nabadzība u.c. dažiem var šķist svešas un tālas, bet citiem pazīstamas; projekts dos skolēniem iespēju saprast, apspriest, analizēt, novērtēt un radīt, vienlaikus ļaujoties pašatklāsmei. Dalīties savās idejās un radoši izpausties skolēni varēs radošās rakstīšanas un drāmas aktivitātēs.  Vēl viena problēma, ar kuru saskaramies šodien, ir tas, ka neskatoties uz to, ka mūsdienu jaunatne savā ikdienā ir aktīvi sociālo vietņu lietotāji un dzīvo pastāvīgā informatīvā pārslodzē, viņiem trūkst savstarpējās saskarsmes un komunikācijas prasmes. Pusaudžu pieredze saskarē ar citādo ir ierobežota, tas veicina viņu neaizsargājamību pret stereotipiem un aizspriedumiem. Viņiem jāsaprot un jāpieredz tas, ka, neskatoties uz atšķirībām, ir daudz vairāk lietu, kas mūs vieno. Sadarbība ar projekta partnervalstu skolēniem dos pusaudžiem iespēju strādāt kopā, uzzināt par cits cita vērtībām, ikdienas dzīvi un kultūru, kā arī apmainīties ar idejām un apspriest dažādus jautājumus. Mācību mobilitātes, personiskās attiecības nojauks barjeras un palīdzēs pārvarēt aizspriedumus.  Projektā iesaistītos skolotājus vieno vēlme pēc personīgās un profesionālās izaugsmes Eiropas starpvalstu sadarbības kontekstā. Mācoties vienam no otra, vēlamies dalīties pieredzē, atsvaidzināt mācību procesā izmantojamo metožu klāstu, pārņemt labo praksi, kā arī gūt iedvesmu tālākam darbam. Vēlamies izveidot savstarpēju atbalsta tīklu. Esam ieinteresēti uzzināt par viens otra izglītības sistēmu, darba apstākļiem, mācību praksi un pieejām. Strādājot kopā, daloties un pārrunājot dažādas idejas, vēlamies īstenot jēgpilnu un ilgtspējīgu projektu, kas veicinās mūsu skolēnu svešvalodas un kritiskās domāšanas prasmes, kā arī viņu radošumu, atvērtību un citādā pieņemšanu. |
| **Projekta mērķa grupa** | Daugavpils Tehnoloģiju vidusskolas-liceja pedagoģiskie darbinieki- 10,  10.klases skolēni 28 ±2. |
| **Projekta izmaksas** | 100% ES Mūžizglītības Erasmus+ programmas atbalsts:   * projekta kopējais finansējums – **31920,00 EUR** (trīsdesmit viens tūkstotis deviņi simti divdesmit euro, 00 centi); * Daugavpils pilsētas domes priekšfinansējums 2022. gadā 20% apmērā – **6384,00 EUR** (seši tūkstoši trīs simti astoņdesmit četri euro, 00 centi), kas tiks atgriezts pēc projekta noslēguma un gala atskaites iesniegšanas 2022.gadā. |
| **Projekta aktivitātes** | 1. Skolotāju starpvalstu sanāksmes (3). 2. Mācību mobilitātes / skolēnu grupu apmaiņa (4). 3. *TwinSpace* (vienotas sadarbības un informatīvas platformas) izveide. 4. Pieredzes apmaiņa, labās prakses pārņemšana. 5. Erasmus+ dienas organizēšana. 6. Projekta rezultātu apmaiņas festivāls/-i. 7. Projekta rezultātu izplatīšana. 8. Informēšana par projekta gaitu masu informācijas līdzekļos. |
| **Projekta koordinatore** | Angļu valodas skolotāja Solveiga Liepa |

Domes priekšsēdētājs I.Prelatovs

1. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils pilsētas 27.pirmsskolas izglītības iestādes Erasmus+ programmas 2. pamatdarbības skolu apmaiņas partnerības projekta "Pirmsskolas izglītības kvalitāte"**

**/“Quality in Early Childhood Education” / Nr. 2020-1-SE01-KA229-078000\_2 apraksts**

|  |  |
| --- | --- |
| Projekta pieteicējs | Daugavpils pilsētas 27.pirmsskolas izglītības iestāde |
| Projekta ilgums | No 01.10.2020. līdz 30.09.2022. |
| Projekta mērķis | Paaugstināt pirmsskolas digitalizācijas līmeni gan darbiniekiem, gan izglītojamajiem. |
| Projekta uzdevumi | Radoši risināt problēmas un īstenot idejas, izmantojot digitālās tehnoloģijas;  Veidot izpratni, kā digitalizācija ietekmē sabiedrību un cilvēku;  Prot izmantot digitālos rīkus un saziņas līdzekļus;  Attīstīt kritisku pieeju un atbildību digitālo tehnoloģiju izmantošanā. |
| Projekta izmaksas | 100% ES Mūžizglītības Erasmus+ programmas atbalsts:  -projekta kopējais finansējums – **13245,00 EUR** (trīspadsmit tūkstoši divi simti četrdesmit pieci euro, 00 centi);  -Daugavpils pilsētas domes priekšfinansējums 2022. gadā 20% apmērā - **2649,00 EUR**(divi tūkstoši seši simti četrdesmit deviņi euro, 00 centi), kas tiks atgriezts pēc projekta noslēguma un gala atskaites iesniegšanas 2022.gadā. |
| Projekta mērķa grupa | Daugavpils pilsētas 27.pirmsskolas izglītības iestādes pedagogi, administrācijas pārstāvji, kolēģi un izglītojamie, aprobējot jaunas darba formas, mācību materiālus. |
| Projekta aktivitātes | Projekta partneri sadarbojas, sazinās eTwinning platformā. Ieplānoti mācību braucieni pedagogiem. Katrā apmācības laikā īpašs digitalizācijas aspekts tiks attīstīts un padziļināts pirmsskolas izglītības iestādē.  2020.gada 27.-28. oktobrī notika apmācības seminārs eTwinning platformā (attālināti). „Kas ir digitālā kompetence praksē, pamatojoties uz Zviedrijas skolu likumu un pirmsskolas izglītības programmu 2018”. Praktiskā daļā tika aprobēti jaunie digitālie rīki, kurus saņēma visi projekta partneri no projekta organizatoriem. |
| Plānotais rezultāts | Digitālā rokasgrāmata, kas sastāv no 5 daļām, kas būs noderīgs instruments visiem skolotājiem praksē. |

Domes priekšsēdētājs I. Prelatovs

1. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils 12. vidusskolas projekta „ Stāstnieki Eiropā”**

**apraksts, Nr. 2020-1-EL01-KA229-078992**

|  |  |
| --- | --- |
| Projekta pieteicējs | Daugavpils 12. vidusskola |
| Projekta ilgums | No 2020.gada 1. septembra līdz 2022. gada 31. augustam (24 mēneši) |
| Projekta mērķis | Erasmus+ programmas Pamatdarbības Nr.2 (KA229) stratēģisko skolu sadarbības partnerību projekta mērķis ir sadarbojoties partnerskolām, pievērst uzmanību iekļaujošajam aspektam, novērtēt kultūras dažādību, atšķirības un apzināties kopīgās vērtības. |
| Projekta apraksts | Daugavpils 12. vidusskola kā projekta partneris sadarbosies ar Grieķijas (koordinatori), Lietuvas, Itālijas, Turcijas un Rumānijas izglītības iestāžu skolotājiem un skolēniem. Projekts ir iekļauts ES iniciatīvā “Eiropas kultūras mantojuma dienas”. Katru valsti pārstāvošās skolas projekta dalībnieki apzinās savas valsts kultūras dārgumus, vietējos stāstus, mītus, utt., radīs savējos, iepazīstinās ar labās prakses piemēriem, izmantojot stāstījumus (orāli, digitāli, vizuāli). Šis projekts internacionalizēs partnerskolas un radīs Eiropas dimensiju mācību programmās. Mūsu projekts pulcēs visu vecumu, dzimumu, reliģiju, uzskatu eiropiešus, veicinot vispusīgu pieeju mācīšanai un mācībām.  Projekta ietvaros ir paredzētas skolēnu un skolotāju 2 īstermiņa apmaiņas tikšanās partnerskolās un 4 skolotāju starpnacionālās tikšanās. |
| Projekta izmaksas | 100% ES Mūžizglītības Erasmus+ programmas atbalsts:   * projekta kopējais finansējums – **18514,00 EUR** (astoņpadsmit tūkstoši pieci simti četrpadsmit euro, 00 centi); * Daugavpils pilsētas domes priekšfinansējums 2022. gadā 20% apmērā – **3703,00 EUR** (trīs tūkstoši septiņi simti trīs euro, 00 centi), kas tiks atgriezts pēc projekta noslēguma un gala atskaites iesniegšanas 2022.gadā. |
| Projekta mērķa grupa | Daugavpils 12. vidusskolas skolotāji un skolēni, dažādu vecumu, dzimumu skolas kopienas pārstāvji. |
| Projekta aktivitātes | 1. Izveidotas projekta komandas ar līdzīgām nedēļas aktivitātēm, ievērojot katras skolas/valsts profilu/tradīcijas.  2. Pētījumi par mītiem, balādēm, leģendām un to izplatību Eiropā, jo īpaši partnervalstīs.  3. Līdzdalība eTwinninga projekta „Dārgumi” aktivitātēs, to realizācijā.  3. 24 labās prakses piemēru izveide, publicēšana un 2022. gada maijā ISBN numura iegūšana. |

Domes priekšsēdētājs I. Prelatovs

1. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils 12. vidusskolas projekta „ Ziņa ir saņemta” *(“Message Is Got”)***

**apraksts, Nr. 2020-1-PL01-KA229-081850\_3**

|  |  |
| --- | --- |
| Projekta pieteicējs | Daugavpils 12. vidusskola |
| Projekta ilgums | No 2020.gada 31. decembra līdz 2022.gada 30.decembrim |
| Projekta mērķis | Eiropas Savienības Erasmus+ programmas Pamatdarbības Nr.2 (KA2) starpskolu stratēģiskās partnerības projekta mērķis ir sadarbojoties partnerskolām, pievērst uzmanību un pamatot medijpratības (MIL) izglītības iekļaušanas nepieciešamību skolu programmās. |
| Projekta apraksts | Daugavpils 12. vidusskola kā projekta partneris sadarbosies ar Polijas (koordinatori), Itālijas, Turcijas un Portugāles izglītības iestāžu skolotājiem un skolēniem.  Interneta un sociālo plašsaziņas līdzekļu atkarība, kiberiebiedēšana, viltus ziņu problēmas, pielāgošanās digitālajai kultūrai, piekļuve ticamai informācijai, tiešsaistes personas privātuma pārkāpumi, datu drošība un dažādas digitālās krāpšanas formas ir galvenās projekta interešu jomas.  Projektā tiks iesaistīti 50 partnerskolu skolotāji, kuriem pievienosies 125 studenti vecumā no 13 līdz 15 gadiem. Projekta ietvaros ir paredzētas skolēnu un skolotāju 5 īstermiņa apmaiņas tikšanās partnerskolās. To laikā notiks 5 semināri skolotājiem par inovatīvām un mūsdienīgām mācīšanas metodēm (projektu, kombinētā mācīšanās, ICT, geimifikācija, CLIL). Šie semināri sniegs skolotājiem iespēju apmainīties ar labas prakses piemēriem. |
| Projekta izmaksas | 100% ES Mūžizglītības Erasmus+ programmas atbalsts:   * projekta kopējais finansējums – **29541,00 EUR** (divdesmit deviņi tūkstoši pieci simti četrdesmit viens euro, 00 centi) * Daugavpils pilsētas domes priekšfinansējums 2022. gadā 20% apmērā – **5908,00 EUR** (pieci tūkstoši deviņi simti astoņi euro, 00 centi), kas tiks atgriezts pēc projekta noslēguma un gala atskaites iesniegšanas 2023.gadā. |
| Projekta mērķa grupa | Daugavpils 12. vidusskolas skolotāji un 13-15 gadus veci skolēni, dažādu vecumu, dzimumu skolas kopienas pārstāvji. |
| Projekta aktivitātes | 1. Semināri par medijpratību īstermiņa apmaiņas tikšanos laikā. 2. 5 īstermiņa apmaiņas tikšanās partnerskolās. 3. 1 digitālās grāmatas, 5 digitālo e-bukletu, plakātu, video par digitālo pilsonību un tiesībām izveide. 4. Medijpratības stratēģijas plāna izveide. 5. Līdzdalība eTwinning projekta izveidē, tā aktivitātēs un realizācijā. |

Domes priekšsēdētājs I. Prelatovs

9. PIELIKUMS

Daugavpils pilsētas domes

2021.gada 28.janvāra

lēmumam Nr.24

**Daugavpils Valsts ģimnāzijas Erasmus+ skolu stratēģiskā partnerības projekta ”Izglītība ilgtspējīgai attīstībai: supervīzija 4.0” apraksts, Nr. 2019-1-IT02-KA229-062169\_2**

|  |  |
| --- | --- |
| Pieteicējs | Daugavpils Valsts ģimnāzija |
| Ilgums | 01.09.2020.- 31.08.2023. |
| Mērķis | Izstrādāt rīkus izglītības iestādēm ilgtspējīgas attīstības pamatprincipu visaptverošai iekļaušanai izglītības saturā, mācīšanas un mācīšanās procesā, atbalsta sistēmās un skolas vidē. |
| Apraksts | Projektā konsorcija ietvaros sadarbojas 11 organizācijas no 7 Eiropas valstīm, tostarp universitātes un vidējās izglītības iestādes, asociācijas un institūti, kuru mērķis ir ilgtspējīgas attīstības principu iekļaušana izglītības sistēmā. Augstākās izglītības iestādes salīdzinās un pārskatīs pašreizējās pedagogu izglītības programmas un izglītības ilgtspējīgai attīstībai konceptus dažādās Eiropas valstīs, organizēs projekta dalībskolu pedagogu apmācību, savukārt vidējās izglītības iestādes veiks vidējās izglītības standartu izvērtēšanu. Sadarbojoties augstskolām un vidējās izglītības iestādēm, tiks izstrādātas vadlīnijas izglītības iestādēm par to, kā ilgtspējīgas attīstības principus iekļaut izglītības programmās. Tiks izstrādātas vadlīnijas mārketinga stratēģijām un sadarbībai ar izglītības politikas veidotājiem izglītības ilgtspējīgas attīstībai popularizēšanai.  Daugavpils Valsts ģimnāzijas komanda projektā darbojas kopā ar Daugavpils universitātes UNESCO katedras pasniedzējiem. |
| Izmaksas | Projekta kopējais finansējums - **14242,00 EUR** (četrpadsmit tūkstoši divi simti četrdesmit divi euro, 00 centi)  Daugavpils pilsētas domes priekšfinansējums 2022. gadā 20% apmērā – **2848,00 EUR** (divi tūkstoši astoņi simti četrdesmit astoņi euro, 00 centi), kas tiks atgriezts pēc projekta noslēguma un gala atskaites iesniegšanas 2023.gadā. |
| Mērķa grupa | Daugavpils Valsts ģimnāzijas pedagogi, audzēkņi un vecāki.  Vidējās izglītības iestādes. |
| Aktivitātes | 1. Projekta dalībnieku virtuālās starpvalstu tikšanās 2020.gada oktobrī/novembrī, 2021.gada martā/aprīlī, jūlijā/augustā, 2022.gada janvārī, februārī un oktobrī. 2. Projekta dalībnieku starpvalstu tikšanās klātienē 2021.gada oktobrī Vācijā, 2022.gada maijā Latvijā, 2023.gada martā Rumānijā. 3. Trīs intelektuālo rezultātu izstrāde ( IIA vadlīnijas skolām un stratēģija IIA iekļaušanai izglītības programmās, pedagogu tālākizglītības koncepcija, iekļaujot IIA principus, IIA mārketinga stratēģijas). 4. Rezultātu izplatīšanas pasākums 2023.gadā katrā projekta partnervalstī. |

Domes priekšsēdētājs I.Prelatovs